Täna saates -
Vägivald raputab Lähis-Ida.
Iisrael vastab Gazast lähtuvale raketitulele.
Kui kaugele konflikt areneb?
Kohtume mehega, kes riskis Piibli pärast eluga.
USA misjonär räägib Jeesusest moslemite kohtusaalis.
Issand päästis ta Iraanis kahest surmanuhtlusest.
KRISTLIKU MAAILMA UUDISED
Iisraeli ja Hamasi vahelised kokkupõrked ägenevad.
Tere, olen Wendy Griffith. George Thomas on tööreisil.
Palestiinlaste raketisadu Iisraelis on kestnud juba nädala,
mõned on ulatunud isegi Tel Avivi ja Jeruusalemmini.
Iisrael on pidanud ründama Gaza terroriobjekte.
Iisrael tahab püsivat lahendust. Jätkab Julie Stahl.
Tel Avivis kõlas õhuhäiresireen
esimest korda pärast 1991. aasta Pärsia lahe sõda.
Inimesed olid paanikas. Olin tänaval.
Inimesed hakkasid jooksma. Paljud püüdsid koju helistada.
Üks rakett jõudis kaugemale kui kunagi varem -
Tel Avivi lõunaosa eeslinna Rishon LeZionini.
Inimesed kohkusid. Kõik jooksid. See oli hullumeelne.
Viimase 48 tunniga on Iisraeli tabanud üle 300 raketi.
Iron Dome'i raketitõrjepatarei on tabanud 130 raketti.
Armee sõnul on nad rünnanud rohkem kui 500 terroriobjekti.
Neljapäeval avaldas armee video Gazas levitatud lendlehtedest,
kus inimesi õhutatakse raketilaskepaikadest eemale hoidma.
Varemalt on rahvusvaheline kogukond sundinud Iisraeli operatsiooni
enne eesmärkide saavutamist katkestama.
Peaminister Netanyahu sõnul seekord nii ei lähe.
Iisrael ei kannata seda enam. Valitsus on käskinud kaitseväel
korraldada Gazas rünnakuid terroristide infrastruktuuri vastu.
Iisrael teeb kõik vajaliku, et kaista oma kodanikke.
Rishon LeZioni elanike sõnul peaks riik surveavaldust jätkama.
Seekord peab armee oma töö seal lõpule viima.
Minu meelest peaksid nad rohkem tegema.
Pärast eilseid sündmusi ei suuda ma kujutleda,
kuidas Lõuna-Iisraeli inimesed elada suudavad.
Jätkake, kuni saabub vaikus.
Nad peaksid põlvili vaherahu paluma. See ei saa niimoodi jätkuda.
Julie Stahl, CBN News, Rishon LeZion, Iisrael
John Waage on kaua aega Lähis-Idast uudiseid kajastanud.
- Kui murettekitav on rakettide maandumine Jeruusalemma lähistel?
- Vägagi. Varem on olukord suudetud kontrolli all hoida.
Raketid on ulatunud peamiselt vaid Sderoti ja Gaza lähistele.
Nüüd ulatuvad need rahvarohkete Tel Avivi ja Jeruusalemmani.
Saab näha, kas suudetakse sõlmida relvarahu.
Jeruusalemma külastavad paljud maailma kristlased.
Gaza raketid ulatuvad juba Ben Gurioni lennujaama.
See tekitab muret iisraellastele ja ka Iisraeli turistidele.
- Piibel ütleb, et Jeruusalem on Jumala silmatera.
Mida peaksid kristlased mõistma käimasolevast vaimse võitlusest?
- Kogu maailm jälgib seda konflikti.
Kristlased peaksid palvetama aktiivselt Jeruusalemma rahu eest,
ja mõistma, et võitlus jätkub kuni Issanda tagasitulemiseni.
Selle eest tasub palvetada,
kuigi maailmas toimub palju muudki.
- Palvetame ka Palestiina tsiviilelanike eest.
Aitäh intervjuu eest!
Franklin Graham manitses ja hoiatas USA kristlasi,
kui Barack Obama valiti teiseks ametiajaks tagasi.
- Mis on sinu sõnum inimestele,
kes imestavad, mis juhtus?
- Teatud statistika järgi
jättis suur osa kristlasi hääletamata.
Enamik evangeelseid usklikke ei käinud valimisurnide juures.
Ohjad on Jumala käes.
Kristlased võivad pahandada vaid iseendaga.
Koguduste rahvas tuleb hääletama saada.
Ma ei ütle, keda hääletada, peaasi, et hääletatakse.
Hääletage kandidaatide eest, kes toetavad piibellikke väärtusi.
Vajame uut Moraalse Enamuse liikumist,
kus inimesed seisavad oluliste moraaliväärtuste eest.
See tee viiks muutusele.
Meie maa maadleb vaimsete probleemidega.
Oleme Jumalale selja pööranud.
Perekond on ühiskonna tugisammas.
Nais- või meespaar ei moodusta perekonda.
Jumal on loonud mehe ja naise erinevaks.
Jumal kehtestas abielu.
Kui Jumal lõi 1. Moosese 2. peatükis Aadama ja Eeva, ütles Ta,
et mees jätab maha oma isa ja ema ning saab üheks lihaks oma naisega.
Me ei peaks isegi kaaluma samasoolisi abielusid,
sest see on Jumala seatud liidu ümbermääratlemine.
Ma ei sea ennast teistest kõrgemale kohtunikuks. Jumal on kohtunik.
Tahan vaid hoiatada selle eest, mis juhtub,
kui me ei paranda pattudest meelt ega võta usus vastu Jumala päästet.
Jumala Poeg Jeesus Kristus tuli maa peale meid päästma.
Ta suri ja valas ristil oma vere. Ta maeti meie pattude pärast.
Jumal äratas oma Poja surnuist. Kui selle usus vastu võtame,
annab Jumal meile andeks, puhastab, ja Kristus tuleb meie südameisse.
Lingi Grahami intervjuu juurde leiate meie kodulehelt.
Järgmiseks kohtume mehega, kes riskis Piibli pärast eluga
ja veetis usu tõttu 20 aastat vangis.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Paljud pärivad täna Ameerika tuleviku järgi.
Usun, et Jumalal on USA jaoks eriline plaan.
Jumalal on plaan inimkonna päästmiseks,
Iisraeli rahva jaoks ja ka USA jaoks.
Pat Robertson räägib uuel õpetusplaadil,
kuidas tulevikuks valmistuda.
Saate infot USA kristliku vundamendi kohta,
kuidas areneti suurvõimuks ja kuidas saavutada Jumala soosing.
USA võib astuda endiselt kordamineku ja õnnistuse aega,
kui haarame kinni Jumala plaanist.
Saadame DVD kingituseks kõigile, kes meie partneriks hakkavad.
See algas palvekoosolekul,
kus sõlmiti leping.
Sellest kasvas kõigi aegade võimsaim ja edukaim riik.
Kas USA on rikkunud oma lepingu Jumalaga?
On seda võimalik taastada?
Kas Jumalal on ikka veel USA jaoks plaan?
Paljudel meist on rohkem kui üks Piibel.
Mõnedes riikides võib Piibli omamine surma viia.
Järgmise loo peategelane oli usu tõttu Laoses vangis.
Kõige rohkem igatses ta Pühakirja.
PÕHJA-LAOS
Mind vangistati, kuna rääkisin teistele Jeesusest.
Oled USA spioon. Kirjuta tunnistusele alla.
Kirjuta alla!
Kui sa ei kuuletu, laseme su maha.
Ma ei tea, miks nad mind maha ei lasknud.
Pääsen üksikkongist välja vaid ülekuulamiste ajaks.
Kaotan lootuse. Kardan, et mind on unustatud.
Loen kõva häälega Piibli kirjakohti, kuid sõnu on üha raskem meenutada.
Kannatan ära piinamise ja nälja, kuid igatsen hirmsasti Piiblit.
Palvetan iga päev, et Jumal annaks mulle Piibli.
Minu võimalus on käes. Ülekuulamised on lõppenud.
Valvurid lasevad mul käia hagu korjamas.
Kogun kiiresti kahe päeva jagu puid.
Viin ühe puusületäie valvureile ja jätan teise metsa.
See on vajalik.
See on ohtlik, kuid Jumal vastab mu palvetele.
Riskin Piibli pärast kõigega.
Ma ei taha jätta oma naist, kuid see on vajalik. Ta on ohus.
Lahkumine on raske.
Jumal on vastanud mu palvetele. Mul on Piibel,
kuid pean olema ettevaatlik.
Mu Piibel leiti üles, kuid ma ei anna alla.
Toon uue Piibli.
Loen Jumala Sõna igal võimalusel.
Siis saabuvad kirjad.
Need on kõik sulle adresseeritud.
Usklike kirjad mulle kõikjalt maailmast.
Jumal andis mulle Piibli ja teatas, et mind pole unustatud.
Oli julgustav kuulda, et nii paljud mõtlesid minule.
Pärast Piibli hankimist olin vanglas veel 10 aastat.
Kui Piiblit lugesin, sain julgust võidelda.
Tänan oma vendi ja õdesid, et nad minu eest palvetasid.
Suur tänu Issandale, ja veel kord, aitäh teile.
Mida teeksid sina Piibli pärast?
Palveta tagakiusatute eest.
Aitäh ühendusele Märtrite Hääl video eest.
Laose kristlase lugu võid lugeda ühenduse kodulehelt.
USA misjonär räägib Jeesuse armastusest Iraani kohtus.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Anna siia! Nägemist!
Elu on kiire, kuid olen leidnud hea võimaluse andmiseks.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina muudame iga päev maailma paremaks.
Tegin otsekorralduslepingu. Pank teeb ära kogu töö.
Tean, et minu annetus läheb sinna, kus seda kõige enam vajatakse.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Kui hoolid, vabanevad hinged.
Kui annad, saavad inimesed uue elu.
Kui jagad, algab igavene elu.
Kui koguneme armastama, sünnivad imed.
Rootsi võimud peatasid Iraani kristlase maalt väljasaatmise.
Ta pöördus kristlusse 2010. aastal ja taotles Rootsilt asüüli.
Algselt taotlust ei rahuldatud.
Reza Jebbari usklikuks saamist ja tagakiusuohtu ei usutud.
Rootsi valitsus otsustas juhtumi uuesti läbi vaadata.
USA misjonär Dan Baumann sattus Iraanis vangi,
kui kuulutas riigis evangeeliumi. Edasine oli Jumala kätes.
Issand on mind ohtudes alati aidanud.
Äkitselt hakkasin mõtlema, mis siis kui seekord ei lähe nii?
Olin Iraanis vanglas. Ma ei pääseks ilma Jumala imeta.
Mind pandi üksikkongi.
Nurgas põles ööpäev läbi lamp.
Oli talv. Väljas oli lumi. Radiaator eriti ei töötanud.
Pääsesin kongist vaid ülekuulamiste ajaks.
Mind viidi mööda koridori ülekuulamisruumi,
mille põrandal olid vereplekid. Ruum oli pime.
See oli kõige hirmutavam.
Mind löödi näkku ja kõhtu. Vahel taoti mind jalgadega.
Mu usk kõikus. Kas Jumal on minuga? Kas ta armastab mind?
Kui Jumal on hea, miks Ta seda lubab?
Ühel hommikul sai mu mõõt täis.
Kaalusin vangijäämise alternatiivina enesetappu.
Ma ei tahtnud sinna jääda. Vabaneksin vaid surma läbi.
Panin pea kraanikaussi. Täitsin selle veega.
Sidusin köie ühe otsa klambri ja teise oma pea ümber.
Tahtsin end uputada.
Üritasin neli korda end tappa, kuid ei julgenud teist otsa siduda.
Viimane kord jääb alatiseks meelde.
Ma ei suutnud teist otsa korralikult kinni siduda.
Tõmbasin pea veest välja.
Olin väga teadlik oma katkisest olekust.
Vajusin maha. Olin täiesti läbi.
Olin tol hetkel väga teadlik oma häbist.
Lebasin maas.
Äkitselt täitus ruum kirka valgusega.
Pöördusin ümber ja nägin Jeesust.
Ta seisis mu eest ja naeratas.
Ta kohtus minuga mu elu süngeimal hetkel.
Ta sirutas käed, pani need minu alla, ja ütles:
"Dan, ma armastan sind. Luban, et kannan sind sellest läbi."
Pärast seda pole mul selliseid mõtteid enam olnud.
Jeesus tuleb meie juurde meie elu süngeimatel hetkedel.
Ta võib päästa meid sügavustest.
Ta tahab anda meile elu keset valu.
Ta armastab ja päästab meid, ükskõik, millest me ka läbi ei läheks.
Mind süüdistati kahes surmanuhtluse väärilises kuriteos -
misjonärluses ja spioneerimises.
Vanglas kuulsin regulaarselt hukkamiste hääli.
Kohtusaalis oli kohtunikke, kaameraid ja sadu inimesi.
Küsiti: "Miks sa Iraani tulid?"
Kogesin sisimas Jumala väge.
Ütlesin kohtunikule: "Tulin teile Jeesusest rääkima."
Alles siis mõistsin, mida olin öelnud.
Seejärel ütlesin seda uuesti ja uuesti.
Järgmised 20 minutit kuulutasin evangeeliumi.
Rääkisin kõigile kohtusaalis, kes on Jeesus
ja kuidas Ta neid armastab. Mõistsin, et olen vaba.
Mis siis, kui nad mind tapavad.
Mind on ostetud Jeesuse verega.
Minu kodu on Taevas. Keegi ei saa seda ära võtta.
Mõistsin, et Jumal aitas mul keset surma tõde kuulutada.
See tõi südamesse vabaduse.
Teadsin, et lisaks sellele elule on olemas midagi muud.
Baumann vabanes pärast 9-nädalast vangistust.
Ta jätkab maailmas oma misjonireise.
Iraani kristlaste olukord halveneb.
Lisainfot tagakiusu kohta võib lugeda meie kodulehelt.
SÕNUM CBN'I ASUTAJALT PAT ROBERTSONILT
Elame USA-s ja CBN-i kanalil ajaloolisel ajal.
On väga oluline, mida sa praegu teed.
Tuleb kuulutada evangeeliumi, aidata vaeseid,
toita näljaseid, riietada alastiolijaid,
anda kannatajaile arstiabi ja tuua lootusetuile lootust.
700-klubi programmi partnerina saad anda oma panuse.
Helista ekraanil oleval numbril. Täname kõiki oma partnereid.
Me ei taha olla tühjade kätega. Tahame öelda Issandale:
"Siin on need, kes tulid Sinu juurde tänu minu jõupingutustele."
Liinid on avatud. Täname Jumalat igaühe eest.
Helistage kohe!
Kui annad, on naeratused suuremad.
Kui hoolid, on kodud õnnelikumad.
Kui lohutad, põgeneb valu.
Kui koguneme armastama, sünnivad imed.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Eelmisel nädalal raputas Guatemalat maavärin.
Surma sai vähemalt 44 inimest. Tagajärgede all kannatab üle miljoni.
Ken Hulme räägib CBN'i abitööst.
See oli Guatemala raskeim maavärin pärast 1970. aastaid.
Meie maja hävines kogu täiega. Kartsime väga.
Operatsioon Õnnistus tõttas appi.
Organisatsioon tõi esimeste seas veokitega 10 000 kilo toitu,
vett ja muud vajalikku.
Abivajadus on suur ka lähiümbruse kodudes ja varjupaikades.
Kohtasime noort tütarlast, kes põeb luupust.
Ravimiteta on valu väljakannatamatu. Ostsime talle 6 kuuks ravimeid.
Ta väljendas oma tänu sõnatult.
Odilia elab koos lastega oma endise maja varemeis.
Andsime talle toitu ja muud abi ning kaks madratsit.
Atiäh. Olete väga lahked.
See on tänaseks kõik.
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri